Matrieks: Kom ontspan en hou dinee in die Bosveld | Maroela Media
Matrieks: Kom ontspan en hou dinee in die Bosveld
Jacuzzi by Berchtesgaden (Foto verskaf)
Tydens "hierdie" tyd van die jaar is daar vir matrikulante gewoonlik talle aktiwiteite wat spesiaal vir dié tyd van die jaar gereël word. Een daarvan is die matriekafskeid waarvan daar min of geen in 2020 was nie, die matriekeindeksamen wat 'n gegewe is en natuurlik die gewilde matriekjol waar die meeste 18-jariges koers kies kus se kant toe. Dis gewoonlik Plettenbergbaai, Ballito of Jeffreysbaai of sommer net daar waar 'n magdom matrieks bymekaar is en partytjie hou.
Dit was die norm – maar nou breek ons die norm!
Hoekom altyd kus toe gaan? Hoekom nie eerder Bosveld toe waar die lowergroen bos, die eksklusiwiteit van 'n luukse lodge en die geleentheid om net rustig te raak ná 'n baie besige jaar vir jou sal wag nie?
Berchtesgaden Game Ranch & Lifestyle Farm nooi matrikulante uit om vir 'n week lank saam met medesielsgenote die Bosveld te kom ervaar. Hierdie is 'n eksklusiewe aanbod vir 'n maksimum van 25 matrieks om saam met ons die week op die wildsplaas en lewenstyl boerplaas te kom meemaak. Formele aktiwiteite word beperk tot een per dag waarna die kosbare "me-time" tot jou beskikking is. 'n Magdom ekstras en ander aktiwiteite, wanneer jy wil, is beskikbaar en ingesluit. Die enigste ekstra is die spabehandelings en die skoot wat sal klap as jy nog nie vanjaar in die jagveld was nie en graag 'n stukkie biltong vir volgende jaar wil skiet. Selfs 'n Groot 5-wildsrit is binne 30 minute vanaf die lodge beskikbaar.
Waarvoor wag jy nog? Trek jou beste vriend nader, maak jou bespreking en ons ontvang jou graag in die Bosveld vanaf 13 tot 19 Desember 2020.
Stuur 'n WhatsApp met jou naam en van asook e-posadres na 083 250 7989 vir meer besonderhede en die volledige program.
En moenie vergeet nie, ons reël selfs vir julle 'n dinee met 'n spoggerige aansitete – net om alles spesiaal te maak en jou 2020 op 'n hoë noot af te sluit.